Atzinumi 24-TA-1160
Izdrukāts 16.05.2024. 09.21
Atzinumi 24-TA-1160
Izdrukāts 16.05.2024. 09.21
24-TA-1160: Noteikumu projekts (Grozījumi)
Grozījumi Ministru kabineta 2023. gada 7. novembra noteikumos Nr. 635 "Elektroenerģijas tirdzniecības un lietošanas noteikumi"

	1.
	Anotācija (ex-ante)
7.2. Administratīvo izmaksu monetārs novērtējums
	Priekšlikums
Ievērojot, ka anotācijas 7.2.apakšpunkta aprakstošajā daļā par aprēķinu skaidrojumu ir norādīts, ka Regulatora rīcībā jau izvērtējot tarifu projektu ir pieejama informācija, kas nepieciešama, lai veiktu nesegto ieņēmumu daļas aprēķinu, Regulators paskaidro, ka nesegtās ieņēmumu daļas noteikšanai ir vajadzīgs kopsakarā vērtēt gan tarifu projekta izvērtēšanas gaitā elektroenerģijas sadales sistēmas iesniegto informāciju (tajā skaitā informāciju par prognozēto sadalīto elektroenerģijas apjomu), gan informāciju, ko Regulators no elektroenerģijas sadales sistēmas operatora vēl tikai saņems kopā ar aprēķiniem par negūtajiem ieņēmumiem, līdz ar to Regulators aicina anotācijas 7.2.apakšpunktā ietverto skaidrojumu izteikt šādā redakcijā:
 
Piedāvātā redakcija
ETL pārejas noteikumu 107.punkts noteic, ka regulators nosaka mājsaimniecību lietotājiem piemērotā sadales sistēmas tarifa fiksētās komponentes vērtību novirzes, tāpēc regulators jau sākotnēji būs izvērtējis sadales sistēmas operatora iesniegto tarifu projektu, to salīdzinot ar sistēmas operatora iesniegto faktisko informāciju ar aprēķinu par pamatotajiem negūtajiem ieņēmumiem,  būs iespējams veikt nesegto ieņēmumu daļas aprēķinu. Ņemot vērā aprēķinu iesniegšanas biežumu, regulators noteikumu projektā paredzētos atzinumus sistēmas operatoram izsniegs resora esošā budžeta ietvaros.
 
	Svetlana Vītola (SPRK)

	2.
	Noteikumu konsolidētā versija
156.14. Būvniecības valsts kontroles birojs 30 kalendāra dienu laikā izmaksā sistēmas operatoram valsts kompensāciju (ieskaitot pievienotās vērtības nodokli) saskaņā ar šo noteikumu 156.12. apakšpunktā minēto rēķinu;
	Priekšlikums
Regulators vērš uzmanību, ka Noteikumu 156.14.apakšpunktā ir ietverta atsauce uz Noteikumu 156.12.apakšpunktā minēto rēķinu, tomēr jāvērš uzmanība, ka Noteikumu 156.12.apakšpunktā ir ietverta tiesību norma par sistēmas operatora sagatavoto aprēķinu un Regulatora atzinumu un tajā nav minēts rēķins. Ievērojot minēto, Regulators aicina precizēt Noteikumu 156.14.apakšpunktu.
 
Piedāvātā redakcija
-
	Svetlana Vītola (SPRK)

	3.
	Noteikumu konsolidētā versija
156.23. Būvniecības valsts kontroles birojs 30 kalendāra dienu izmaksā sistēmas operatoram valsts kompensāciju (ieskaitot pievienotās vērtības nodokli) saskaņā ar šo noteikumu 156.12. apakšpunktā minēto rēķinu;
	Priekšlikums
Minētajā noteikumu apakšpunktā ir ietverta atsauce uz Noteikumu 156.12.apakšpunktu. Regulators vērš uzmanību, ka šāda punkta Noteikumu tekstā nav.
 
Piedāvātā redakcija
-
	Svetlana Vītola (SPRK)



